Държавен вестник, бр. 77, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  77
разрешение колективна инвестиционна схема 
ползват защита на правата си, еквивалентна на 
защитата, с която се ползват притежателите 
на дялове на колективна инвестиционна схема, 
спазваща ограниченията по чл. 45. 
(2) Колективната инвестиционна схема 
трябва да предвиди тази възможност в уста­
ва, съответно в правилата си, като посочи 
изчерпателно държавите членки, регионал­
ните или местните органи или публичните 
международни организации, емитиращи или 
гарантиращи ценните книжа и инструментите 
на паричния пазар, в които има намерение да 
инвестира повече от 35 на сто от активите си. 
(3) Информацията по ал. 2 трябва да се съ­
държа в проспекта, в ключовата информация 
за инвеститорите и във всички маркетингови 
материали.
(4) В случаите по ал. 1 колективната 
инвестиционна схема трябва да притежава 
ценни книжа от поне 6 отделни емисии, 
като стойността на инвестицията във всяка 
от тях не може да надвишава 30 на сто от 
активите є. 
Чл. 48. (1) Колективната инвестиционна 
схема може да инвестира не повече от 10 
на сто от активите си в дяловете на едно и 
също предприятие за колективно инвестиране 
по чл. 38, ал. 1, т. 5, независимо дали е със 
седалище в държава членка или не. 
(2) Общият размер на инвестициите в дялове 
на предприятия за колективно инвестиране, 
различни от колективна инвестиционна схема, 
не може да надвишава 30 на сто от активите 
на колективната инвестиционна схема. 
(3) Когато колективна инвестиционна схе­
ма инвестира в дялове на други колективни 
инвестиционни схеми или предприятия за 
колективно инвестиране, управлявани пряко 
или по делегация от управляващото є друже­
ство или от друго дружество, с което упра­
вляващото є дружество е свързано чрез общо 
управление или контрол, или чрез значително 
пряко или непряко участие, управляващото є 
дружество или другото дружество нямат право 
да събират такси при продажбата и обратното 
изкупуване на дяловете на тази колективна 
инвестиционна схема.
(4) Колективната инвестиционна схема, 
инвестираща значителна част от своите 
активи в други колективни инвестиционни 
схеми или в други предприятия за колектив­
но инвестиране, оповестява в своя проспект 
максималния размер на таксите за управле­
ние, които могат да бъдат събирани както 
от самата колективна инвестиционна схема, 
така и от другите колективни инвестиционни 
схеми или предприятия за колективно инве­
стиране, в които тя възнамерява да инвестира. 
Информацията за максималния процент на 
начислените такси по изречение първо от ин­
вестиращата колективна инвестиционна схема 
и другите предприятия, в които тя инвестира, 
се предоставя в годишния є финансов отчет. 
Чл. 49. (1) Управляващо дружество, дейст­
ващо за сметка на всички управлявани от 
него колективни инвестиционни схеми или 
други предприятия за колективно инвестира­
не, не може да придобива акции с право на 
глас, които биха му позволили да упражнява 
значително влияние върху управлението на 
емитент. 
(2) Колективна инвестиционна схема не 
може да придобива повече от:
1. десет на сто от акциите без право на 
глас, издадени от едно лице;
2. десет на сто от облигациите или други 
дългови ценни книжа, издадени от едно лице;
3. двадесет и пет на сто от дяловете на една 
и съща колективна инвестиционна схема или 
друго предприятие за колективно инвестиране, 
което отговаря на изискванията на чл. 4, ал. 1;
4. десет на сто от инструментите на парич­
ния пазар, издадени от едно лице. 
(3) Ограниченията по ал. 2, т. 2, 3 и 4 не 
се прилагат, когато в момента на придобива­
не на посочените инструменти колективната 
инвестиционна схема не може да изчисли 
брутната сума на дълговите ценни книжа, на 
инструментите на паричния пазар или нетната 
стойност на емитираните ценни книжа. 
Чл. 50. (1) Ограниченията по тази глава 
не се прилагат, когато колективната инвести­
ционна схема упражнява права на записване, 
произтичащи от прехвърляеми ценни книжа 
и инструменти на паричния пазар, които са 
част от нейните активи. 
(2) При спазване на принципа за разпреде­
ление на риска колективните инвестиционни 
схеми, наскоро получили разрешение за из­
вършване на дейност, могат да не прилагат 
чл. 45 – 48 в срок до 6 месеца от получаване 
на разрешението. 
(3) При сливания и вливания на колектив­
ни инвестиционни схеми, ако за приемащата 
колективна инвестиционна схема комисията 
е компетентен орган, тази колективна инвес­
тиционна схема може да не прилага ограни­
ченията по чл. 45 – 48, като не се отклонява 
съществено от тях до 6 месеца от датата на 
вписване на сливането или вливането в съ­
ответния регистър. 
Чл. 51. При нарушение на инвестиционните 
ограничения по тази глава по причини извън 
контрола на колективната инвестиционна 
схема или в резултат на упражняване права 
на записване тя приоритетно, но не по-късно 
от два месеца от възникване на нарушението, 
чрез сделки за продажба привежда активите 
си в съответствие с инвестиционните огра­
ничения, като отчита интересите на прите­
жателите на дялове.